**МЕМОРИЈАЛНО ТАКМИЧЕЊЕ ДУВАЧА „МИЛЕ ПАУНОВИЋ“ НЕГОТИН, 26. март 2016.**

ПРОГРАМ ТАКМИЧЕЊА

12:00 СВЕЧАНО ОТВАРАЊЕ

12:15 ТАКМИЧЕЊЕ ПО КАТЕГОРИЈАМА – преткатегорија и прва категорија

14:00 ПАУЗА

15:00 ТАКМИЧЕЊЕ ПО КАТЕГОРИЈАМА – друга, трећа и четврта категорија

17:30 НАСТУП ЕТНО ГРУПЕ „БАЛКАНСКИ ИСТОЧНИЦИ“

18:00 РЕЗУЛТАТИ ТАКМИЧЕЊА И ПРОГЛАШЕЊЕ ПОБЕДНИКА

**МИЛЕ ПАУНОВИЋ**

Неготинска крајина, после ненадмашног Стевана Стојановића Мокрањца без сумње добила је још једну музичку легенду. У најбољим стваралачким годинама трубач Миле Пауновић (1955-2015) родом из Црномаснице код Неготина био је три и по деценије музичар о коме прави поштоваоци ове уметности и крајински весељаци данас обично говоре само бираним речима. По завршетку основне школе, Миле Пауновић уписује Средњу музичку школу у Београду и под надзором чувеног и признатог музичког педагога Алојза Стрнада стиче прва музичка знања. Његови видици међутим постају још шири на факултету музичке уметности коју похађа у класама професора Димитра Ангелова и Младена Ђорђевића и дипломира 1984. на инструменталном одсеку — труба. На традиционалним такмичењима музицких школа Србије, млади трубач скреће пажњу широј јавности и по правилу осваја многе награде и признања.

Прекретницу у музичком сазревању Маестра Милета Пауновића свакако чини активан рад у неколико културно-уметничких друштава. Дружење са Београдским аматерима је за њега од драгоцене користи да још ближе упозна све правце и музичке стилове у тадашњој Југословенској народној музици. 1976. године уз пратњу великог ревијског оркестра Радио телевизије Београд, женског хора "COLEGIUM MUSICUM" и диригентске палице Дариинке Матић Маровић, учествује на Београдском сабору, где са композицијом Димитрија Микана Обрадовића "ИЗ МОЈИХ ШУМА" — ПЕСМА БЕЗ РЕЧИ, изводи композицију инспирисану народним фолклором, и осваја ПРВУ НАГРАДУ стручног жирија и ПРВУ НАГРАДУ публике.

С обзиром да до тада на оваквој музичкој манифестацији није такав жанр упражњаван, млади трубач (Миле Пауновић) долази до пуног изражаја ињегов сензибилитет не оставља равнодушне ни музичке уреднике првог програма Радио Београда, који убрзо ову композицију снимају као трајни снимак радија и уврстава га у своју програмску шему. Као солиста или члан оркестра постаје стални гост радио и телевизијских емисија, а пред ангажовања и учешћа у издавању плоча и видео касета, свесрдно помаже у реализацији више од седам стотина музичких пројеката. Добро познавајућии обичаје и традиције у народу у источној Србији, трубач Маестро МИЛЕ ПАУНОВИЋ, 1986. године оснива НАРОДНИ ОРКЕСТАР.

1992. године у завичајном граду Неготину отвара се средња музичка школа. Тадашњи председник општине позива МАЕСТРА МИЛЕТА ПАУНОВИЋА да се врати из Београда, где је активно радио на естради, да узме учешће у новоформираној школи и да као професор трубе оформи класу младих трубача што се он радо и одазива, с обзиром да је у свом животу увек радо прихватао нове изазове.

Могао је да се похвали великим бројем такмичења на којима је учествовао са својим ученицима, са изузетно великим бројем награда. Неготинску музичку школу је максимално уздигао и репрезентовао на републичком такмичењу у Београду 2001. године где је од 53 музичких школа у Србији искотирао на високо 8. место чиме се овај врхунски уметник потврдио и као велики педагог. И последњих година свог живота,упркос тешкој болести, активно и предано је радио са својим ученицима. Његов последњи успех је I-1 награда на Републичком такмичењу ученика музичких школа Србије, 2015. године, коју је освојила ученица III разреда средње МШ “Стеван Мокрањац” из Неготина, Анамарија Даниловић, која је трубу од самог почетка похађала у његовој класи. Постхумно му је 2016. године додељена годишња награда Заједнице музичких и балетских школа Србије за педагошки рад.

**ЧЛАНОВИ ЖИРИЈА**

**МЛАДЕН ЂОРЂЕВИЋ** – српски трубач солиста и  педагог. Рођен је у Београду 1969. где започиње учење  трубе у шестој години. Лауреат је  више регионалних такмичења, а 1991. осваја Трећу награду на такмичењу Музичких Уметника Југославије у Загребу, тада најзначајнијем музичком такмичењу Еx Југославије. 1990. је дипломирао а 1993. и  магистрирао на Факултету Музичких Уметности у Београду.

Од 1989. год. ради у  Београдској Филхармонији, а 1991. постаје Први соло трубач где у наредним годинама постаје један од водећих солиста на труби, како у Србији тако и на просторима целог Балкана. Свирао је са многим диригентима и солистима (Зубин Мехта, Марта Аргевиц, Сретен Крстић...) те и са свим релевантним оркестрима Србије и Балкана.

1995.године постаје професор трубе на Факултету Музичких Уметности у Београду, где и данас ради као предавач у звању редовног професора трубе. Од 2005.год такође ради као  професор трубе на Академији Уметности у Новом Саду.

Репертоар Младена Ђорђевица обухвата класичан репертоар трубе, од барока до 20. века и Jazza.

У досадашњој каријери посебну пажњу је посветио Српским композиторима и промовисању нових дела од којих су му нека и посвећена - С. Божић: Лазарево бденије, концерт за трубу, Ј. Бошњак: Откровење Св. Јована за соло трубу и велики Хор, Д.Деспић: концерт за трубу и оркестар, А.Гргин: Лаура - Јазз свита.   
Од дискографије треба истаци ЦД Ериц Аубиера: Иван Јевтић - Komplet trumpet works, као друга труба у Дивертименту за две трубе и оркестар (Хармониа Мунди,2002.), ЦД, Иван Јевтић: Концерт за трубу и тромбоне (РТС-Београд), ЦД Југослав Бошњак; Откровење Св.Јована за соло трубу и Хор (РТС-Београд,2008.). ЦД Татјане Ранковић - клавир, Димитри Шостакович -Концерт за клавир и трубу, *IBOX,N.Y.USA(2010.)* 2011. ЦД Trumpi and Jazzical са музиком Клод Болинга, А Гргина и М.Гарсона за трубу и џез трио (ФМУ - Београд), 2011.ЦД са Мајом Смиљанић Радић са барокним делима за трубу и оргуље (ФМУ - Београд)

2004.год оснива ансамбл Jazzical те гостују на  концертима у Паризу, Београду, Нишу, Крајови, са делима: Clod Bolling: Toot Suite, А.Гргина: Лаура- џез свита, М.Гарсона: Џез Варијације на Паганинија.

Јуна 2009. одржао је Солистички концерт са Ерик Аубиером и Брасс бендом у Амиану - Француска, свирајући дела Бранда, Сарасатеа Ј.Мишела. Том приликом је одржао мастерклас са студентима Париских школа, као и предавање о педагогији трубе намењену професорима трубе.

Јула 2010. био је гост солиста на Трумпет Гала-концерту Габора Болдоцког на фестивалу Фестспиеле , Сверин, Немачка.

Децембра 2011. одржао је Гала концерт у Београду са водећим европским солистима: Г.Болдоцким, С.Накарјаковим, са пратњом Прашке Филхармоније, свирајући као солиста концерт Г.Тартинија за трубу и Оркестар, и Телеманов концерт за три трубе и Оркестар.

Добитник је Златне плакете Београдске Филхармоније и Сребрне Медаље Универзитета Уметности у Београду.

**ЉУБИША ЈОВАНОВИЋ** је дипломирао и магистрирао у Београду код проф. Миодрага Азањца. Усавршавао се у класи проф. Кристиана Лардеа у Паризу. Носилац је "Diplome Superieur de Concertiste" нa L'Ecole Normal Superieur de Musique de Paris 1983. године. Након тога остварује дугогодишњу сарадњу са Ауреле Николетом, једним од највећих музичара и флаутских педагога XX века. Свирао је на свим значајним фестивалима у бившој Југославији, као и у Француској, Швајцарској, Кини, Италији, Аустрији, Немачкој, Русији, Румунији, Великој Британији, Алжиру, Финској, Данској, Украјини, Јужној Африци, Норвешкој и Аргентини.

Љубиша Јовановић је освојио Прву награду за интерпретацију на "Интернационалној годишњој ревији композитора" у Сремским Карловцима и Новом Саду, 1992. и Београду 1998. године, „Златни Беочуг“ за уметничка достигнућа, 1992. године, Годишњу награду Удружења музичких уметника Србије, исте године, као и награду Београдског фонда за културу за најбоље концерте у Београду 1987.,1989., 1991. и 1992. год. Добитник је Златне медаље поводом 75 година од настанка Београдске филхармоније (1998.) и Сребрне медаље Универзитета уметности за достигнућа у унапређењу наставе (2000.), као и Априлске Награде Града Београда за 2008. годину. Носилац је највишег просветитељског признања, Светосавске награде, за посебан допринос развоју образовања и васпитања у Републици Србији у 2009. години.

Стални је члан "Ансамбла за нову музику" и триа "Анима". Континуирано сарађује са пијанистом Александром Сердаром, виолончелисткињом Сандром Белић, гитаристкињом Вером Огризовић... Водио је мајсторске курсеве у Немачкој, Аргентини, Италији, Украјини, Норвешкој, Кини, Јужној Африци, Румунији, Хрватској, Црној гори и Србији.

Неки од највећих флаутиста нашег времена наступали су са Љубишом Јовановићем: Ауреле Николет, Ирена Графенауер, Емануел Пахуд, Мишел Дебост, Кристиан Ларде. Његови снимци налазе се на више од 50 ЦД издања. Током више од 30 година уметничке активности, премијерно је извео око 60 концертаних, солистичких и камерних композиција српских аутора.

Љубиша Јовановић је 25 година радио као соло флаутиста Београдске опере и балета (1978-’88), Симфонијског оркестра Радио Телевизије Србије (1988-’89.) и Београдске филхармоније (1989-2004.). На Факултету музичке уметности у Београду је запослен од 1993. год., сада у звању редовног професора флауте. У истом звању је од 1996. године стални сарадник Музичке Академије Универзитета Црне Горе. Од 2002. до 2009. године је био продекан за уметничко - научни рад на ФМУ. Оснивач је и председник Професионалног ансамбла ФМУ Camerata Serbica, насталог 2004. године. Од 2010. године је уметницки руководилац и диригент ансамбала "Лола класик".

**ОГЊЕН ПОПОВИЋ** је рођен 1977. године у Панчеву. Завршио је нижу и средњу музичку школу „Јован Бандур“ у Панчеву. Студије кларинета наставио на Високој академији за музику у Штутгарту у класи проф. Улфа Роденхојзера. Дипломирао је и магистрирао на Високој академији за музику у Минхену.

Поповић је концертирао широм света као солиста и члан камерних састава. Као солиста је наступао са Минхенском филхармонијом,Европским камерним оркестром, Филхармонијом нација, Београдском филхармонијом, Радио оркестром Валенсије, Гудачима Св. Ђорђа, Симфонијским оркестром РТС-а, као и академским оркестрима из Минхена и Штутгарта. Као оркестарски музичар сарађивао је са оркестрима Штутгартске опере, Немачке камерне академије из Нојса, Синфонијским оркестром из Пасауа, Бруно Валтер оркестар из Луксембурга и др. Године 1998. године добио прву награду на такмичењу Феликс Менделсон у Берлину, а 1997. другу награду жирија и прву награду публике на Међународном такмичењу Музичке омладине у Београду. Освајао је прве награде на републичким и савезним такмичењима, а 1992. године је представљао Југославију на Евровизији младих талената Европе у Шпанији.

Од 2002. године Поповић је члан Београдске филхармоније, на месту првог кларинета. Исте године основао је камерни ансамбл Балканска камерна академија, који чине позната имена из света класичне музике. Са својим бендом Огњен и пријатељи снимио је четири ЦД-а, и велики број концерата у земљи и иностранству. Са познатим немачким камерним ансамблом Villa Musica снимио је два компакт диска и наступао је са њима широм Европе. Поповић је уметнички директор фестивала камерне музике у Панчеву Classic fest. Предаје кларинет на Међународној музичкој радионици за дувачке инструменте у Тивту. Држао је мајсторске курсеве за кларинет у Немачкој, Шпанији и многим градовима Србије. Од 2007. године је гостујући доцент на чувеној академији за камерну музику Villa Musica у Немачкој и професор кларинета и саксофона на Академији лепих уметности у Београду, а од 2010. предаје на Факултету музичке уметности у Београду. 2012. доктирирао на ФМУ у Београду.

**ИГОР ЛАЗИЋ** је рођен 1978. године у Београду. Од 1988. до 1996. године je похађао и завршио нижу и средњу музичку школу "Др В. Вучковић" у Београду, инструмент хорна, у класи проф. мр. Зорана Мрђеновића. Од 1996. до 2000. године је студирао на Факлтету музичке уметности, Универзитета уметности у Београду у класи редовног професора Стјепана Рабузина и дипломирао са највишом оценом. 2000. године је уписао последипломске студије на ФМУ у Београду, као редован студент у класи редовног професора Стјепана Рабузина, које завршава 2005. године стичући титулу магистра. Од 2001. до 2006. године студира на Високој школи за музику у Тросингену (Немачка) у класи проф. Франсиса Орвала. Том приликом завршава и солистичке студије као први лимени дувач, од када је тај ниво студија уведен. Од 2008. године је на докторским студијама из области камерне музике у класи редовног професора Уроша Пешића, а потом редовног професора Људмиле Поповић. 2013. године стиче титулу доктора уметности одбранивши докторску тезу са темом „Тембровска разноликост хорне у камерном ансамблу са дрвеним дувачким инструментима“ .

Игор Лазић сарађује са бројним симфонијским оркестрима у земљи и у иностранству. Још као петнаестогодишњак, свира соло хорну у омладинском оркестру ,,Филхармонија младих Борислав Пашћан''. Од 1997. до 1999. ради као стални члан симфонијског оркеста РТС-а, а од 1999. до 2011. као соло хорниста Београдске филхармоније. 2001. године учествује у турнеји омладинског оркестра ,,Густав Малер'' као први Југословен од оснивања овог оркестра. Од 2010. године је у сталном ангажовању Оркестра филхармоније из Лиежа (Белгија).

Учествује у раду бројних камерних ансамбала, као што су, Тросинген брас-квинтет са којим активно наступа широм Немачке у периоду од 2001. до 2003., Ансамбл старе музике' са којима има велики број концерата и радовну сарадњу са Фрајбуршким камерним оркестром, Београдски квартет хорни, ,,Београдски брас-ансамбл'' под вођством доцента Предрага Ивановића, ,,Пуланк ансамбл'' који је у периоду од два месеца 2002. године, двадесет пута наступио са Пуланковим секстетом, на програму. Од 2003. године наступа са ансамблом ,,Балканска камерна академија'' у разним саставима, од триа до нонета. Од бројних концерата са овим ансамблом, издваја се концерт под називом ,,Маратон камерне музике'' на БЕМУС-у 2004. године који је трајао пуних пет сати. Своје богато искуство преноси, педагошким радом и на студенте као доцент на катедри за камерну музику ФМУ где је стално запослен од децембра 2003. године.

Као солиста наступа од своје седамнаесте године и од тада до данас је наступао са скоро свим камерним оркестрима у земљи. Издваја се наступ са камерним оркестром Душан Сковран 2005. године на коме је извео Серенаду Б. Бритна за тенор, хорну и гудаче и то по први пут у Београду, као и наступ са оркестром академије у Тросингену, на коме је извео концерт за хорну Рајнхолда Глиера. Наступао је, као солиста и на неколико фестивала у иностранству.

2010. године је снимио сва четири концерта за хорну и оркестар, В. А. Моцарта, са Камерним оркестром београдске филхармоније и диригентом Франсисом Орвалом, а снимак је издат од стране издавачке куће ,,Мултимедија мјузик'' и то као први снимак класичне музике који је икада објавила.

**УЧЕСНИЦИ ТАКМИЧЕЊА**

ПРЕТКАТЕГОРИЈА

1. **Владета Маринков**, кларинет

Фејно – Романсин

Фишер - Песма

ОМШ „Стеван Мокрањац“ Зајечар

класа: Милош Поповић

1. **Вук Перишић**, кларинет

Радивој Лазић – Поворка слонова

Радивој Лазић – Менует у Ф дуру

МШ „Стеван Мокрањац“ Неготин

класа: Дарко Перчевић

1. **Никола Радисављевић**, кларинет

Фејно – Романсин

Лазић – Минијатурни валцер

ОМШ „Стеван Мокрањац“ Зајечар

класа: Милош Поповић

1. **Дора Стојановић**, флаута

Хајдн – Серенада

Моцарт – Арија

МШ „Стеван Мокрањац“ Врање

класа: Тања Близнаковски Јовановић

1. **Миа Митровић**, флаута

Шуберт – Музички моменат

Вебер – Vivace

МШ „Даворин Јенко“ Београд

класа: Милица Ковачић

1. **Андрија Цветковић**, труба

Украјинска народна – Лисичица

В. Каљињиков – Ждрал

ОМШ „Предраг Милошевић“ Књажевац

класа: Добривоје Крстић

1. **Добривоје Мамутовић**, труба

Жак Роберт – Mini concertino (andante, allegro)

Дубравко Марковић – Успомена с летовања

МШ „Стеван Мокрањац“ Врање

класа: Владица Васић

1. **Драган Кокановић**, труба

Анонимус – Лисичица

Е. Сентирмаи – Мађарска мелодија

МШ „Даворин Јенко“ Београд

класа: Зоран Радовановић

1. **Душан Јовановић**, труба

Хајдн – Песмица

Телеман – Менует

ОМШ „Предраг Милошевић“ Књажевац

класа: Добривоје Крстић

1. **Јаков Греговић**, труба

Непознати аутор – Песма

Е. Сентримаи – Мађарска мелодија

МШ „Даворин Јенко“ Београд

класа: Небојша Павловић

1. **Павле Павловић**, труба

Бетовен – Немачка игра

Lennie Niehau – Turnabout

ОМШ „Константин Бабић“ Кладово

класа: Предраг Тасић

1. **Павле Илић**, труба

Телеман – Менует

Ди Капун – О соле мио

ОМШ „Предраг Милошевић“ Књажевац

класа: Добривоје Крстић

ПРВА КАТЕГОРИЈА

1. **Леонардо Силистаревић**, кларинет

Емил Рамехда – Concone

Моцарт – Сеоске игре

МШ „Стеван Мокрањац“ Врање

класа: Александар Павловић

1. **Лука Лукић,** кларинет

Радивој Лазић – Molinconico

**Emile Remehda - Concone**

МШ „Стеван Мокрањац“ Неготин

класа: Дарко Перчевић

1. **Данило Васић**, труба

Tilman Susato – Rondo i sartarello

Nielhaus - Turnabout

МШ „Даворин Јенко“ Београд

класа: Небојша Павловић

1. **Дарко Јовановић**, труба

В. Шолохов – Шала

Н. Рушев - Пасторала

ОМШ „Константин Бабић“ Кладово

класа: Предраг Тасић

1. **Иван Јованикић**, труба

Lennie Niehau – Turnabout

А. Диабели - Сонатина

ОМШ „Константин Бабић“ Кладово

класа: Предраг Тасић

1. **Милош Ђорђевић**, труба

J. Clarke – Trumpet Tune

M. Ligeti Simić – Yellow Blues

ОМШ „Предраг Милошевић“ Књажевац

класа: Добривоје Крстић

1. **Немања Лукић**, труба

Телеман – Менует

Д. Марковић - Балада

ОМШ „Предраг Милошевић“ Књажевац

класа: Добривоје Крстић

1. **Стефан Трифуновић**, труба

Ph.Rameau „Rigidon“ Allegro vivace

John Miller „Mexican Sunset“

ОМШ „Предраг Милошевић“ Књажевац

класа: Добривоје Крстић

ДРУГА КАТЕГОРИЈА

1. **Давид Сурдановић**, труба

Л. Коган – Концерт бр. 1

Ј. Ед Барат – Ориентал

МШ „Стеван Мокрањац“ Неготин

класа: Предраг Тасић

1. **Демко Ајдиновић**, труба

Ј. Ед Барат – Fantasie en Mi

Албинони – Concerto in B no3

МШ „Стеван Мокрањац“ Врање

класа: Владица Васић

1. **Јована Петровић**, труба

В. Шолохов – „Шала“

Д. Шостакович – „Омладинска

ОМШ „Константин Бабић“ Кладово

класа: Предраг Тасић

1. **Матија Ранковић**, труба

Ј. Ед Барат – Ориентал

Албинони – Концерт бр.1

МШ „Др.Војислав Вучковић“ Чачак

класа: Ђорђе Јаћимовић

ТРЕЋА КАТЕГОРИЈА

1. **Ванеса Јовановић**, труба

Г.Ф. Хендел – Арие

Julien porret – Concertino no 20

МШ „Стеван Мокрањац“ Неготин

класа: Владица Васић

1. **Денис Чурић**, труба

Pietro Baldassari – Sonate

Michael Stocking - Intrada

МШ „Стеван Мокрањац“ Неготин

класа: Владица Васић

1. **Никола Лукић**, труба

Arcangelo Corbilli – Sonata VIII

Gullaume Balay – Andante et Allegro

МШ „Стеван Мокрањац“ Неготин

класа: Владица Васић

ЧЕТВРТА КАТЕГОРИЈА

1. **Анамарија Даниловић**, труба

J. Ed Barat – Andante et Scherzo

A. Goedicke – Concert Etude

МШ „Стеван Мокрањац“ Неготин

класа: Предраг Тасић

1. **Владимир Владић**, труба

Neruda - Concerto in B, I stav

R. Boutry – Trampetunia

J. Ed Barat – Fantasie en Mi

МШ „Стеван Мокрањац“ Неготин

класа: Владица Васић